b'\n_START_ARTICLE_\nCZ2075 RAMI\n_START_SECTION_\nOpis in delovanje\n_START_PARAGRAPH_\nRami je prva povsem kovinska kompaktna pi\xc5\xa1tola te tovarne, ki kljub temu, da je neposredna naslednica pi\xc5\xa1tole CZ 75, ne uporablja klasi\xc4\x8dnega browningovega principa. Je namre\xc4\x8d prva pi\xc5\xa1tola te tovarne, ki uporablja modificiran browningov princip, kjer le\xc5\xbei\xc5\xa1\xc4\x8de naboja zaklepa neposredno v prostor za izmet tulcev. To je omogo\xc4\x8dilo, da ima ta pi\xc5\xa1tola ravno zgornjo stran zaklepi\xc5\xa1\xc4\x8da, posledi\xc4\x8dno ve\xc4\x8dja odprtina za izmet pa zagotavlja zanesljivej\xc5\xa1e delovanje._NEWLINE_Ogrodje pi\xc5\xa1tole je narejeno iz jeklene legure z vodili za zaklepi\xc5\xa1\xc4\x8de po celi dol\xc5\xbeini. Zaklepi\xc5\xa1\xc4\x8de ima grobo narezana dela za repetiranje spredaj in zadaj ter velik branik spro\xc5\xbeilca enojnega ali dvojnega delovanja. Pi\xc5\xa1tola ima zunanje kladivce, vzvodi za upravljanje z oro\xc5\xbejem (varovalka, vzvod za spu\xc5\xa1\xc4\x8danje zaklepi\xc5\xa1\xc4\x8da v prednji polo\xc5\xbeaj in utrjevalo okvirja s strelivom) pa so na levi strani. Spro\xc5\xbeilec deluje dokaj gladko, sila potrebna za pro\xc5\xbeenje v enojnem delovanju namre\xc4\x8d niha med 1600 in 2400 grami, v dvojnem pa ne presega 5500 gramov, kar je za slu\xc5\xbebeno oro\xc5\xbeje v razumnih mejah._NEWLINE_Na pi\xc5\xa1tolah so name\xc5\xa1\xc4\x8deni klasi\xc4\x8dni odprti trito\xc4\x8dkovni merki, za tako kratko oro\xc5\xbeje pa je namerilna linija dokaj dolga (125 mm), kar omogo\xc4\x8da dobre zadetke tudi na bolj oddaljenih tar\xc4\x8dah.'